Erdogan spune că a rupt relațiile comercial cu Israelului pentru a-l „forța” să accepte un armistițiu în Gaza
Data publicării:
Recep Erdogan a declarat, vineri, că suspendarea relaţiilor comerciale cu Israelul, anunţată cu o zi înainte, vizează să „forţeze” ţara să accepte un armistiţiu în Fâşia Gaza. Decizia guvernului de la Ankara vine pe fondul unei tot mai accentuate răciri a relațiilor turco-israeliene.
„Am luat anumite măsuri pentru a forţa Israelul să accepte un armistiţiu şi să crească volumul ajutorului umanitar care intră în Gaza”, a declarat preşedintele turc în prezenţa unor oameni de afaceri la Istanbul. „Vom monitoriza consecinţele măsurii pe care am luat-o în cooperare (...) cu mediile noastre de afaceri”, a adăugat el.
Turcia a suspendat, joi, relaţiile sale comerciale cu Israelul, după ce a restrâns deja exporturile către această ţară în aprilie, ca răspuns la războiul din Fâşia Gaza, a anunţat ministerul turc al comerţului.
Ca răspuns la războiul din Fâşia Gaza şi a furiei crescânde a populaţiei turce împotriva menţinerii relaţiilor comerciale cu Israelul, Turcia a restrâns, la începutul lui aprilie, exportul către Israel a numeroase bunuri, printre care produse din oţel, fier şi aluminiu.